**Dohoda o úhrade záväzkov klubu voči Slovenskému futbalovému zväzu**

**uzatvorená podľa § 51 a nasl. Občianskeho zákonníka**

**medzi zmluvnými stranami:**

**Slovenský futbalový zväz**

Trnavská cesta 100, 821 01 Bratislava

IČO: 00687308, IČ DPH: 2020898913

Číslo účtu: 5029610884/0900, Slovenská sporiteľňa

Zastúpený: Ján Kováčik, prezident SFZ

(ďalej len „**SFZ**“)

a

.....

(ďalej len „**klub**“)

a

....

(ďalej len „**partner**“)

Zmluvné strany uzatvárajú túto dohodu o úhrade záväzkov klubu voči SFZ.

**Čl. I**

**PREDMET DOHODY**

Predmetom tejto dohody je úprava práv a povinností zmluvných strán v súvislosti s úhradou nesplatených záväzkov, ktoré má klub voči SFZ a ktoré vznikli alebo vzniknú klubu na základe mesačnej zbernej faktúry**[[1]](#footnote-2)** vystavenej zo strany SFZ.

**Čl. II**

**PRÁVA A POVINNOSTI KLUBU**

1. Klub má nárok na uhradenie záväzku vzniknutého podľa čl. I zo strany partnera.
2. Klub sa zaväzuje, že bezodkladne po obdržaní mesačnej zbernej faktúry prostredníctvom ISSF**[[2]](#footnote-3)** ju doručí partnerovi na uhradenie. V prípade oneskoreného doručenia faktúry, ktoré spôsobí nemožnosť jej úhrady zo strany partnera v termíne splatnosti, je klub zodpovedný za finančné sankcie uplatnené zo strany SFZ a tieto je povinný uhradiť SFZ v ďalšej mesačnej zbernej faktúre.

**Čl. III**

**PRÁVA A POVINNOSTI PARTNERA**

1. Partner sa zaväzuje, že bude v termíne splatnosti faktúry uhrádzať záväzky klubu podľa čl. I priamo na účet SFZ vymedzený v záhlaví tejto dohody.
2. Partner je zodpovedný a je povinný uhrádzať finančné sankcie vyrubené zo strany SFZ v dôsledku oneskorenej úhrady faktúry, okrem prípadov podľa čl. II ods. 2.
3. Partner sa zaväzuje, že do 15 dní odo dňa podpisu tejto dohody poskytne SFZ svoje fakturačné údaje predložením potvrdenia
4. príslušného úradu o pridelení identifikačného čísla (IČO),
5. príslušného úradu o pridelení daňového identifikačného čísla (DIČ), ak bolo pridelené,
6. banky o vedení bankového účtu a o voľnom nakladaní s peňažnými prostriedkami.
7. Partner sa zaväzuje akúkoľvek zmenu fakturačných údajov bezodkladne oznámiť riadiacemu orgánu súťaže**[[3]](#footnote-4)**, ktorý po overení údajov požiada SFZ o ich zmenu a zároveň predloží SFZ aj oznámenie partnera o zmene údajov.

**Čl. IV**

**PRÁVA A POVINNOSTI SFZ**

1. SFZ má nárok na úhradu pohľadávok evidovaných na základe mesačnej zbernej faktúry v ISSF voči klubu zo strany partnera.
2. SFZ sa zaväzuje, že na základe tejto dohody bude fakturovať záväzky klubu vzniknuté na základe mesačnej zbernej faktúry v ISSF tak, že faktúra bude vystavená na klub a ako odberateľ bude vo faktúre uvedený priamo partner.

**Čl. V**

**ZÁVEREČNÉ USTANOVENIA**

1. Táto dohoda môže byť ukončená
2. výpoveďou ktorejkoľvek zmluvnej strany bez udania dôvodu s dvojmesačnou výpovednou dobou, ktorá začína plynúť od prvého dňa kalendárneho mesiaca nasledujúceho po doručení výpovede ostatným zmluvným stranám,
3. dohodou zmluvných strán.
4. Zánikom tejto dohody nie je dotknutý nárok zmluvných strán na úhradu záväzkov klubu voči SFZ a na náhradu škody vzniknutej porušením tejto dohody ani nárok klubu na úhradu mesačnej zbernej faktúry za kalendárne mesiace, počas ktorých plynula výpovedná lehota alebo za kalendárny mesiac, v ktorom zmluva zaniká dohodou zmluvných strán.
5. Táto dohoda je vyhotovená v troch rovnopisoch, po jednom pre každú zo zmluvných strán.
6. Túto dohodu je možné meniť a dopĺňať len formou písomných dodatkov podpísaných všetkými zmluvnými stranami.
7. Táto dohoda nadobúda platnosť a účinnosť dňom jej podpisu všetkými zmluvnými stranami a uzatvára sa na dobu neurčitú.
8. Pokiaľ niektoré z ustanovení dohody je alebo sa stane v budúcnosti neplatným, neplatnosť tohto ustanovenia nebude mať za následok neplatnosť ostatných ustanovení dohody, pokiaľ je takéto neplatné ustanovenia dohody oddeliteľné od obsahu ostatnej časti dohody. Zmluvné strany sa zaväzujú takéto neplatné ustanovenia dohody nahradiť novým, platným ustanovením, ktoré svojim obsahom bude čo najpresnejšie zodpovedať podstate a zmyslu pôvodného ustanovenia dohody.
9. Zmluvné strany vyhlasujú, že sú plne spôsobilé na právne úkony, túto dohodu uzatvárajú dobrovoľne, slobodne a vážne, nie v tiesni alebo za nápadne nevýhodných podmienok, jej obsahu porozumeli a na znak súhlasu s jej obsahom ju vlastnoručne podpisujú.

V ................................, dňa ................ 2015 ........................................................

za SFZ

V ..............................., dňa ................ 2015 ........................................................

za Klub

V ..............................., dňa ................ 2015 ........................................................

za Partnera

1. **Mesačnú zbernú faktúru** generuje ISSF každému klubu vždy prvý kalendárny deň mesiaca so splatnosťou 10 dní, a obsahuje poplatky a pokuty zadané do ISSF riadiacimi orgánmi súťaží a matričnými orgánmi za predchádzajúci kalendárny mesiac. Faktúry má každý klub k dispozícii v ISSF (PDF formát) do 3 dní po skončení každého kalendárneho mesiaca. [↑](#footnote-ref-2)
2. **ISSF –** informačný systém slovenského futbalu. [↑](#footnote-ref-3)
3. **Riadiacim orgánom súťaže** je poverená komisia zväzu, ktorý organizuje príslušnú súťaž, v ktorej klub štartuje v príslušnej sezóne podľa matričnej príslušnosti. [↑](#footnote-ref-4)